上海中国航海博物馆

中国航海博物馆来勒上海市浦东新区临港新城申港大道197号滴水湖边浪，是中国第一隻国家级个航海博物馆，也是中国规模最大、等级最高个综合性航海博物馆，收藏仔2万多件跟航海有关个物事。

建设过程
博物馆由中华人民共和国交通运输部搭上海市人民政府一道筹建。2005年7月份，中国举行郑和下西洋600周年纪念活动，决定造中国头一隻国家级航海博物馆。2006年1月份进行工程奠基。2006年7月份，中华人民共和国国务院办公厅同意冠名叫“上海中国航海博物馆”。2009年9月份，博物馆土建工程完工。2010年7月5号，中国航海博物馆正式开馆。

主体建筑
博物馆占地面积24830平方米，建筑面积46434平方米，室内展示面积21000平方米，室外展示面积6000平方米。整座建筑顶中心个造型是“白帆”，远看起来是白玉兰个样子，也像畀风吹起来个布篷。展区主体由意大利芬尼克、洛赛里搭热那亚航海博物馆设计人员组成个团队进行设计。

社会捐赠
博物馆个展品来源主要有国家划拨、博物馆购买、社会捐赠三种方式，保护资金有财政资金、社会捐赠两种方式。2007年，上海市人民政府通过《上海中国航海博物馆捐赠办法》，对捐赠财产的监管做仔规定，根据捐赠人个贡献情况，会得畀荣誉证书、拿名字刻勒捐赠碑上等方式进行奖励。筹建个辰光，博物馆就开始接受企业搭个人个捐赠，比方讲20世纪30年代上海港码头上用个系缆桩、清朝海关航道图、中华民国个辰光英文版个交通部要求收回航道管理权个文件咾啥个。

 参考 

外部链接
 中国航海博物馆
 数字航海博物馆
 上海中国航海博物馆捐赠办法

Category:浦东新区建筑物